Bulletin 13-19 Januarie 2019 | NG Moedergemeente Oudtshoorn
Preek: Ds Smuts Janse van Rensburg: Dien die Here met blydskap! (Ps 100:2)
Kategese: Alle kinders bly na die erediens in die kerk vir opening van kategese en klasindelings. Daarna kan die kinders saam ‘n stukkie waatlemoen geniet!
Almal welkom: Skop die jaar op ‘n gesellige noot af deur na die erediens ‘n stukkie waatlemoen te geniet!
Kategete vergadering van vanoggend skuif na Sondag, 27 Januarie 10h30 in konsistorie.
Bankkollekte: R2 726-00
Deuroffers: R1 180-95
Lidmate wat nog nie almanakke ontvang het nie, kan dit asb by die kantoor kom afhaal. (LW kantoorure Maandae tot Vrydae 09:00 – 11:00)
Ds Smuts bedank almal vir geluk- en seënwense met sy verjaarsdag op 3 Januarie! Elkeen se gelukwensing is kosbaar en word opreg waardeer!
Dora Herselman, Loopstraat 14
Rentia Bresler, Loopstraat 14
Surina Serfontein en familie, met afsterwe van haar moeder.
Wanneer gaan dit in ‘n gemeente goed? As die gemeente se finansies gesond is? As ons lekker basaar hou? As ons na kerk waatlemoen eet en daar ‘n goeie gees in die gemeente is? Nee, dit gaan alleen goed as die Here deur sy Gees lewe gee, en as die gemeente die vrug van die Gees dra.
Dit is waarom GEBED so belangrik is. ‘n BIDDENDE gemeente is ‘n lewende gemeente! ‘n BIDDENDE gemeente is ‘n gemeente wat vrug dra tot eer van die Here. Daarom roep ons almal op om hierdie week elke oggend van 06:00 – 06:30 in die skooltjie bymekaar te kom om saam met ander in gebed te verenig. (As jy nie daar kan wees nie, rig iewers elke dag ‘n tyd vir voorbidding in.)
Gesprek met alle ouderlinge, diakens en dienswerkers
Ons nooi ouderlinge, diakens en dienswerkers na ‘n ontmoeting op Woensdag 23 Januarie vanaf 18:00 tot 19:30 in Die Skooltjie. Ons gaan saam besin oor ons rol in die gemeente, sodat Moedergemeente ook in 2019 die Here se liefde kan laat leef!
Eredienskommissie: Donderdagaand, 24 Januarie, 17h15 in die konsistorie.
Jeugkommissie: Sondag, 27 Januarie, 10h30 in die konsistorie.
Gemeentebediening: Maandagaand, 28 Januarie, 17h30 in die Skooltjie.
Eiendomskommissie: Maandagaand, 28 Januarie, 18h30 in die Skooltjie.
Liefde-Leef Kommissie: Dinsdagaand, 29 Januarie, 18h00 in die Skooltjie.
Diensverhoudingkommissie: Dinsdagaand, 19 Februarie, 17h30 in die kerkkantoor.
Finanskommissie: Dinsdagaand, 19 Februarie, 18h30 in die kerkkantoor.
Ons evangelisasiereeks begin Sondagoggend 10 Februarie en dan Sondagaand 10e, Maandagaand 11e en Dinsdagaand 12e. Dr Dave Viljoen van Kenridge bedien die Woord.
Maak asb nou reeds ‘n aantekening in jou dagboek en nooi vriende (van ander gemeentes of kerke, of mense wat kerklos is) om die reeks saam met jou by te woon.
Ons wil graag Vrydag, 1 Maart, ‘n Potjiekos geselligheid in die binnehof van die Gemeentesentrum hou. Etekaartjies sal ook vanaf einde Januarie beskikbaar wees vir die heerlike potjiekos. Enigeen wat belangstel om potte te maak en/of bestanddele te skenk kan vir ds Gerrit skakel by 0442791751 of 0828782954)
Na Desember vakansie is ons spens dol leeg. Daar is asb.groot behoefte aan KOS vir die noodspens, bv: Koffie, suiker, tee, soutvleis, ontbytpap, konfyt, ens. Baie dankie vir al die skenkings wat ons so getrou ontvang.
Ons wil graag ons webtuiste optimaal benut. Lidmate wat inligting / foto’s rakende ons Gemeente het kan dit vir die Skriba stuur by ngoud@mweb.co.za, waar dit verwerk sal word.
NG Kerk Oudtshoorn, Nedbank Rek no 1752044630, takkode 175205